**CYFLWYNIAD I YSGOLION CYNRADD - NODIADAU**

Mae’r testun isod yn rhoi amlinelliad o nodiadau'r cyflwynydd y dylid eu defnyddio wrth rannu’r cyflwyniad *Dyfodol* ag ysgolion cynradd. Sylwch y cânt eu darparu fel arweiniad a bod cyfle i ymhelaethu arnynt os bydd angen.

**[SLEID 2]** Mae hyn yn digwydd oherwydd pobl a’r pethau a wnawn - fel llosgi olew, glo a nwy. Gelwir y rhain yn danwydd ffosil ac maent yn creu rhywbeth o’r enw nwyon tŷ gwydr, sy’n cadw gwres o fewn atmosffer y Ddaear.

**[SLEID 3]** *C. Pa rywogaethau yn eich barn chi allai fod mewn perygl oherwydd newid yn yr hinsawdd?*

**[SLEID 4]** Mae newid yn yr hinsawdd yn creu mwy o lygredd, ac yn niweidio’r aer rydym yn ei anadlu. ­Mae hefyd yn effeithio ar y tywydd - gan achosi llifogydd, gwyntoedd cryf, cyfnodau poeth a sychder.

**[SLEID 5]** *Nodyn* *(gweithgaredd dewisol):* Casglwch syniadau gan y dosbarth ynghylch pa newidiadau y gallant eu gwneud.

* Diffodd y golau wrth i ni adael ystafell
* Diffodd y tap pan fyddwn yn brwsio’n dannedd
* Cerdded neu feicio i’r ysgol
* Cael cawod yn lle bath
* Ailgylchu gwastraff fel papur, gwydr a photeli plastig

**[SLEID 6]** Mae tanwyddau ffosil (olew, glo a nwy) yn fathau o egni anadnewyddadwy a byddant yn dod i ben yn y pen draw. Maent hefyd yn rhyddhau nwyon tŷ gwydr fel carbon. Mae angen i ni newid i fathau o egni carbon-isel nad ydynt yn dod i ben.

**[SLEID 7]** Egni gwynt: Cyfle i drafod ac ehangu ar y ffynhonnell hon o egni os bydd amser yn caniatáu.

**[SLEID 8]** Egni solar: Cyfle i drafod ac ehangu ar y ffynhonnell hon o egni os bydd amser yn caniatáu.

**[SLEID 9]** Egni’r llanw: Cyfle i drafod ac ehangu ar y ffynhonnell hon o egni os bydd amser yn caniatáu.

**[SLEID 10]** Egni niwclear: Cyfle i drafod ac ehangu ar y ffynhonnell hon o egni os bydd amser yn caniatáu.

Cofiwch mai dim ond ychydig bach iawn o wraniwm sydd ei angen i gynhyrchu llawer o egni, a allai fod yn ddifyr ei esbonio i’r disgyblion.

**[SLEID 11]**

Caiff egni niwclear ei storio yn y niwclews, neu ganol atom. Mae gorsafoedd egni niwclear yn defnyddio proses a elwir yn ymhollti i greu trydan drwy hollti niwclews atomau. Mae’r egni ychwanegol yn cynhyrchu gwres, a ddefnyddir i ferwi dŵr i greu stêm i gynhyrchu trydan.